́ще у̀бо хо́щеши, ча́до, свѣти́льникъ сво́й у́мнагѡ свѣ́та духо́внагѡ ра́зума вну́трь у́ду имѣ́ти, да непреткнове́ннѡ во глубоча́йшей но́щи вѣ́ка сегѡ̀ ходи́ти возмо́жеши, и да ѿ гдс̑а стопы̀ твоя̂ напра́вятся, я́кѡ да путѝ єѵг̑льскагѡ восхо́щеши ѕѣлѡ̀, по прорече́нному словесѝ, то́ єсть, съ вѣ́рою горяча́йшею прича́стникъ бы́ти ѿ вожделѣ́нія и моли́твы соверше́нныхъ єѵг̑льскихъ за́повѣдей гдс̑нихъ: покажу̀ тѝ худо́жество чу́дное, и вымышле́ніе духо́внагѡ ѡ́браза, не тѣле́снагѡ труда̀ илѝ по́двига тре́бующее, но духо́внагѡ ума̀ и внима́тельныя мы́сли тре́бующее, стра́хомъ и любо́вію бж҃іею поспѣшеству́емое, и́мже вымышле́ніемъ по́лкъ вра́жескій удо́бь побѣди́ти возмо́жеши